EVROPSKA KOMISIJA Bruselj, 28.8.2017 COM(2017) 456 final POROČILO KOMISIJE EVROPSKEMU PARLAMENTU IN SVETU DESETO FINANČNO POROČILO KOMISIJE EVROPSKEMU PARLAMENTU IN SVETU O EVROPSKEM KMETIJSKEM JAMSTVENEM SKLADU



PRORAČUNSKO LETO 2016 {SWD(2017) 285 final}



KAZALO 1. 1. PRORAČUNSKI POSTOPEK 2. 2. LIKVIDNOSTNI POLOŽAJ IN UPRAVLJANJE ODOBRITEV 3. 3. IZVRŠEVANJE PRORAČUNA EKJS ZA LETO 2016 4. 4. IZVRŠEVANJE NAMENSKIH PREJEMKOV ZA EKJS Priloga 1 Priloga 2 Priloga 3-I Priloga 3-II Priloga 4 Proračunski postopek za odobritve EKJS za leto 2016 Analiza izvrševanja proračuna EKJS – proračunsko leto 2016 Analiza izvrševanja proračuna EKJS – proračunsko leto 2016. Namenski prejemki. C4 Analiza izvrševanja proračuna EKJS – proračunsko leto 2016. Namenski prejemki. C5 Izvrševanje proračuna EKJS po členih in državah članicah – proračunsko leto 2016 Opomba: Temu poročilu je priložen podroben delovni dokument služb Komisije. Celotno besedilo tega delovnega dokumenta (v angleščini) in priložene preglednice (v angleščini) bodo na voljo tudi na spletišču Europa, in sicer na spletni strani GD za kmetijstvo (https://ec.europa.eu/agriculture/cap-funding/financial-reports/eagf_sl). 1.PRORAČUNSKI POSTOPEK 1.1.Predlog proračuna za leto 2016 in dopolnilno pismo št. 2/2016 Komisija je predlog proračuna za leto 2016 sprejela in ga 24. junija 2015 predložila proračunskemu organu. Odobritve za prevzem obveznosti, predlagane za EKJS, so skupaj znašale 42 867,6 milijona EUR. Svet je svoje stališče o predlogu proračuna za leto 2016 sprejel 4. septembra 2015 in odobritve za prevzem obveznosti za EKJS zmanjšal za 198,9 milijona EUR. Evropski parlament je svoje stališče sprejel 28. oktobra 2015 in odobritve za prevzem obveznosti za EKJS v primerjavi s predlogom proračuna povečal za 499,8 milijona EUR. Komisija je 14. oktobra 2015 sprejela dopolnilno pismo št. 2 k predlogu proračuna za leto 2016 in zahtevane odobritve za prevzem obveznosti za EKJS v primerjavi s predlogom proračuna znižala za 507,3 milijona EUR. 1.2.Sprejetje proračuna za leto 2016 Spravni odbor, sestavljen iz poslancev Evropskega parlamenta in članov Sveta, se je o skupnem besedilu dogovoril 14. novembra 2015. Evropski parlament je proračun za leto 2016 za sprejetega razglasil 25. novembra 2015. Skupne odobritve za prevzem obveznosti za EKJS so v proračunu znašale 42 220,3 milijona EUR, odobritve plačil pa 42 212,1 milijona EUR. Razlika med odobritvami za prevzem obveznosti in odobritvami plačil nastane, ker so za nekatere ukrepe, ki jih neposredno izvaja Komisija, uporabljena diferencirana sredstva. Ti ukrepi se v glavnem nanašajo na ukrepe za promocijo kmetijskih proizvodov in strategijo politike ter usklajevalne ukrepe za kmetijstvo. Pri izglasovanih odobritvah za prevzem obveznosti za EKJS za področje politike 05, ki so znašale 42 220,3 milijona EUR, je bil znesek v višini 2 673,0 milijona EUR predviden za intervencije na kmetijskih trgih iz poglavja 05 02, znesek v višini 39 445,7 milijona EUR za neposredna plačila iz poglavja 05 03, znesek v višini 58,6 milijona EUR za revizijo odhodkov za kmetijstvo iz poglavja 05 07, znesek v višini 33,4 milijona EUR pa za strategijo in usklajevanje politike iz poglavja 05 08. Več podrobnosti o tem je v Prilogi 1. Odobritve za EKJS za člen 05 08 03 (Prestrukturiranje sistemov kmetijskih raziskav) so se pozneje med proračunskim letom 2017 s spremembo proračuna št. 4 zmanjšale za 1,25 milijona EUR.

1.3.Namenski prejemki za EKJS V skladu s členom 43 Uredbe (ES) št. 1306/2013 o financiranju skupne kmetijske politike so prihodki, ki izvirajo iz finančnih popravkov na podlagi sklepov o finančni potrditvi ali potrditvi skladnosti, iz nepravilnosti in iz dajatev na mleko, določeni kot namenski prejemki za financiranje odhodkov EKJS. Namenski prejemki se lahko v skladu s temi pravili uporabijo za financiranje katerih koli odhodkov EKJS. Če se del teh prihodkov ne porabi, se neporabljeni del samodejno prenese v naslednje proračunsko leto. Ob pripravi proračuna za leto 2016 je bila pripravljena ocena prihodkov tako za znesek, ki naj bi se po pričakovanjih zbral med proračunskim letom 2016, kot tudi za znesek, ki naj bi se po pričakovanjih prenesel iz proračunskega leta 2015 v proračunsko leto 2016. Ta ocena je znašala 2 980 milijonov EUR in jo je proračunski organ upošteval pri sprejetju proračuna za leto 2016. Natančneje: –prihodki, ki izvirajo iz popravkov pri potrditvi skladnosti in iz nepravilnosti, so bili ocenjeni na 1 125 milijonov EUR oziroma 155 milijonov EUR, prejemki iz dajatev na mleko pa so bili ocenjeni na 810 milijonov EUR. Tako je bil skupni znesek namenskih prejemkov, ki naj bi se po pričakovanjih zbrali med proračunskim letom 2016, ocenjen na 2 090 milijonov EUR; –namenski prejemki, ki naj bi se po pričakovanjih prenesli iz proračunskega leta 2015 v proračunsko leto 2016, pa so bili ocenjeni na 890 milijonov EUR. V proračunu za leto 2016 so bili ti prvotno ocenjeni prihodki v višini 2 980 milijonov EUR namenjeni dvema shemama, in sicer: –600 milijonov EUR za operativne sklade za organizacije proizvajalcev v sektorju sadja in zelenjave; –2 380 milijonov EUR za shemo osnovnega plačila (neposredna plačila). Za navedeni shemi skupni znesek izglasovanih odobritev proračunskega organa in namenskih prejemkov ustreza skupni oceni razpoložljivih odobritev v višini: –898 milijonov EUR za operativne sklade za organizacije proizvajalcev v sektorju sadja in zelenjave; –18 307 milijonov EUR za shemo osnovnega plačila (neposredna plačila). 2.LIKVIDNOSTNI POLOŽAJ IN UPRAVLJANJE ODOBRITEV 2.1.Upravljanje odobritev 2.1.1.Odobritve, ki so na voljo za proračunsko leto 2016 v EUR Odhodkovni del proračuna (1) Odobritve za prevzem obveznosti Odobritve plačil Del proračuna, ki se nanaša na prihodke (namenski prejemki – NP)(2) Napovedi 1. Začetne odobritve za EKJS, od tega: 42 220 335 824,00 42 212 046 297,00 1. Sklepi o potrditvi 1 125 000 000 1a. Odobritve v okviru deljenega upravljanja 42 152 208 157,00 42 152 208 157,00 2. Nepravilnosti 155 000 000 1b. Odobritve v okviru neposrednega upravljanja 68 127 667,00 59 838 140,00 3. Presežna dajatev od proizvajalcev mleka 810 000 000 2. Sprememba proračuna –1 250 000,00 Napoved namenskih prejemkov skupaj 2 090 000 000 3. Prerazporeditve v/iz EKJS v zadevnem letu –1 006 523,53 –2 500 523,53 4. Končne odobritve za EKJS, od tega: 42 218 079 300,47 42 209 545 773,47 4a. Odobritve v okviru deljenega upravljanja 42 148 674 416,47 42 148 674 416,47 4b. Odobritve v okviru neposrednega upravljanja 69 404 884,00 60 871 357,00 (1) Odobritve, vnesene v proračun za leto 2016 po odbitku pričakovanih namenskih prejemkov, ki naj bi se zbrali v letu 2016, in tistih, ki so bili preneseni iz leta 2015 v leto 2016 v skladu s členom 14 Uredbe (EU, Euratom) št. 966/2012. (2) NP: namenski prejemki, ki naj bi se zbrali. Zneski prihodkov niso vpisani v vrstico prihodkov (p.m.), vendar je napovedani znesek naveden v proračunskih opombah. 2.1.2.Proračunsko izvrševanje razpoložljivih odobritev za proračunsko leto 2016 v EUR Izvrševanje odobritev za prevzem obveznosti Izvrševanje odobritev plačil Deljeno upravljanje (1) 44 221 202 321,60 44 221 202 321,60 Odhodki v okviru neposrednega upravljanja 63 907 387,76 48 052 725,41 Skupaj 44 285 109 709,36 44 269 255 047,01 (1) Znesek prevzetih obveznosti. Obveznosti in plačila, od katerih je odštet znesek namenskih prejemkov v višini 2 527 141 771,95 EUR (glej točko 4 in Prilogo 3-I), ki so bili prejeti za deljeno upravljanje: 41 694 060 549,65 EUR. Za proračunsko leto 2016 je znesek dejansko porabljenih odobritev za prevzem obveznosti znašal 44 285 109 709,36 EUR, znesek dejansko porabljenih odobritev plačil pa 44 269 255 047,01 EUR. Izplačani znesek (44 084 495 379,84 EUR) je bil nižji zaradi zneskov za Francijo in Poljsko, katerih plačila so bila začasno prekinjena.

2.1.3.Proračunsko izvrševanje izglasovanih odobritev – odhodki Komisije v okviru neposrednega upravljanja v EUR Odhodki v okviru neposrednega upravljanja Odobritve za prevzem obveznosti Sprostitev obveznosti Odobritve plačil Prenosi v leto 2017 (2) Odobritve (C1) (1) 69 404 884,00 – 60 871 357,00 – Izvrševanje (C1) 63 907 387,76 – 35 670 480,51 12 898 533,97 Črtane odobritve 5 497 496,24 – 12 302 342,52 – (1) C1 označuje izglasovane proračunske odobritve. Ta znesek vključuje prerazporeditve iz „deljenega upravljanja“ v znesku 2 527 217,00 EUR za odobritve za prevzem obveznosti in odobritve plačil, prerazporeditve „iz“ EKJS v skupnem znesku –1 494 000,00 EUR za odobritve plačil ter spremembo proračuna v višini –1 250 000,00 EUR za odobritve za prevzem obveznosti. (2) Prenos v leto 2017 samo za nediferencirana sredstva. Razpoložljive odobritve za prevzem obveznosti za odhodke v okviru neposrednega upravljanja v proračunu za leto 2016 so znašale 69,4 milijona EUR. V letu 2016 so bile prevzete obveznosti v višini 63,9 milijona EUR. Razlika v teh odobritvah, ki je znašala 5,5 milijona EUR, se je črtala. Večina odobritev za prevzem obveznosti za EKJS za odhodke Komisije v okviru neposrednega upravljanja je diferenciranih sredstev. Samodejni prenos v leto 2017, ki se nanaša samo na nediferencirana sredstva, znaša 12,9 milijona EUR. 2.2.Mesečna plačila 2.2.1.Mesečna plačila državam članicam v okviru deljenega upravljanja 2.2.1.1.Mesečna plačila za pokrivanje odhodkov Člen 18(1) Uredbe (EU) št. 1306/2013 določa, da „Komisija izvrši mesečna plačila za odhodke, ki so jih izvršile akreditirane plačilne agencije [držav članic] v referenčnem mesecu“. Mesečna plačila se vsaki državi članici izplačajo najpozneje tretji delovni dan drugega meseca, ki sledi mesecu, v katerem so bili odhodki izvršeni. Mesečna plačila so povračilo neto odhodkov (po odbitku prihodkov), ki so bili že izvršeni, in so na voljo na podlagi mesečnih izjav, ki jih pošiljajo države članice. Preverjanja in popravki mesečnega knjiženja odhodkov in prihodkov se opravljajo na podlagi teh izjav. Poleg tega bodo ta plačila postala dokončna, potem ko bo Komisija opravila preverjanja v okviru postopka računovodske potrditve obračunov. Plačila, ki so jih države članice izvršile od 16. oktobra 2015 do 15. oktobra 2016, so zajeta v sistemu za mesečna plačila. Skupni neto znesek izvršenih mesečnih plačil za proračunsko leto 2016 je po odbitku popravkov na podlagi postopka potrditve in drugih popravkov znašal 41 694 060 549,65 EUR. Ob upoštevanju zneskov, katerih plačila so bila začasno prekinjena, je bilo izplačano samo 41 509 300 882,48 EUR. 2.2.1.2.Sklepi o mesečnih plačilih za leto 2016 Za proračunsko leto 2016 je Komisija sprejela 12 sklepov o mesečnih plačilih. Poleg tega je bil decembra 2016 sprejet dodaten sklep o mesečnem plačilu, s katerim so bila že odobrena mesečna plačila prilagojena skupnim odhodkom za navedeno proračunsko leto. 3.IZVRŠEVANJE PRORAČUNA EKJS ZA LETO 2016 3.1.Poraba proračunskih odobritev za EKJS Izvrševanje proračuna je doseglo znesek 44 285,1 milijona EUR. Ta odhodek je bil financiran iz začetnih proračunskih odobritev ter z uporabo zneska namenskih prejemkov za področje politike 05 – Kmetijstvo in razvoj podeželja, sestavljenega iz celotnega zneska 896,4 milijona EUR, prenesenega iz leta 2015, in dela namenskih prejemkov, zbranih leta 2016, v višini 1 223,1 milijona EUR od skupno 2 527,1 milijona EUR. Na področju politike 05 – Kmetijstvo in razvoj podeželja so odhodki za tržne ukrepe znašali 3 154,3 milijona EUR, odhodki za neposredna plačila pa

40 984,1 milijona EUR. Za podrobne informacije o izvrševanju proračuna po področjih politike glej Prilogo 2. V Prilogi 4 je prikazana razčlenitev odhodkov za tržne ukrepe, neposredna plačila in revizijo odhodkov za kmetijstvo po členih in državah članicah.

3.2.Pripombe k izvrševanju proračuna EKJS za leto 2016 V nadaljevanju je na podlagi podrobnih podatkov iz prilog 2, 3-I in 3-II za najpomembnejše sektorje predstavljeno kratko pojasnilo o izvrševanju proračunskih odobritev za EKJS za leto 2016 in uporabi namenskih prejemkov, ki so bili na voljo v letu 2016. 3.2.1.Poglavje 05 02: Intervencije na kmetijskih trgih 3.2.1.1.Uvod Skupna plačila za to poglavje so v letu 2016 znašala 3 154,3 milijona EUR, financirala pa so se z izglasovanimi odobritvami v višini 2 673,0 milijona EUR in z namenskimi prejemki v višini 481,3 milijona EUR. S slednjimi so se krili odhodki, ki so nastali v sektorju sadja in zelenjave (za podrobne informacije glej točko 3.2.1.2). Preostanek namenskih prejemkov, zbranih v letu 2016, v višini 118,7 milijona EUR je bil prenesen v proračunsko leto 2017. Pri postavkah, pri katerih so potrebe presegale proračunske odobritve, so se dodatni odhodki krili s prerazporeditvami iz drugih proračunskih postavk. Pri tržnih ukrepih, pri katerih proračunske odobritve niso bile porabljene v celoti, so se razpoložljive odobritve prerazporedile v druge proračunske postavke za potrebno kritje dodatnih odhodkov. 3.2.1.2.Člen 05 02 08: Sadje in zelenjava V proračunu za leto 2016 so bile za kritje potreb vseh ukrepov za ta sektor predvidene skupne razpoložljive odobritve v višini 1 211,8 milijona EUR. Proračunski organ je izglasoval odobritve v višini 611,8 milijona EUR, ker je upošteval ocenjene namenske prejemke za ta sektor v višini 600 milijonov EUR. Poleg tega je bilo 79,6 milijona EUR prerazporejenih iz drugih delov proračuna. Odhodki držav članic so v letu 2016 znašali 1 172,7 milijona EUR. Ostanek neporabljenih namenskih prejemkov v višini 118,7 milijona EUR je bil prenesen v proračunsko leto 2017 za kritje potreb navedenega leta. 3.2.1.3.Člen 05 02 09: Proizvodi sektorja za pridelavo grozdja V proračunu za leto 2016 so bile za kritje potreb vseh ukrepov za ta sektor predvidene skupne razpoložljive odobritve v višini 1 076 milijonov EUR. Premajhna poraba v višini 48,9 milijona EUR v primerjavi z napovedanimi proračunskimi potrebami za leto 2016 za nacionalne podporne programe je bila posledica nižjih odhodkov nekaterih držav članic za promocijo, prestrukturiranje in naložbene dele njihovih nacionalnih vinogradniških programov. 3.2.1.4.Člen 05 02 10: Promocija Kar zadeva plačila držav članic za promocijske ukrepe, je bila premajhna poraba v višini 14,4 milijona EUR v primerjavi z napovedanimi proračunskimi potrebami za leto 2016 posledica nižjih odhodkov nekaterih držav članic za njihove promocijske programe, ki jih je odobrila Komisija, v primerjavi z odhodki, predvidenimi za te programe v proračunu za leto 2016. Kar zadeva neposredna plačila Evropske unije, je Komisija prevzela obveznosti za proračunska sredstva v višini okoli 18,5 milijona EUR, kar je 2,5 milijona EUR več od zneska, predvidenega za ta plačila v proračunu za leto 2016. 3.2.1.5.Člen 05 02 11: Drugi rastlinski proizvodi/ukrepi Pri tem proračunskem členu je prišlo do prevelike porabe, in sicer za 2,6 milijona EUR več v primerjavi s predvidenimi proračunskimi potrebami za leto 2016 v višini 239,4 milijona EUR; to prevelika poraba je bila posledica manjšega premika v državi članici med proračunskim letom, in sicer s POSEI – programi neposrednih plačil na POSEI – programi tržnih ukrepov. 3.2.1.6.Člen 05 02 12: Mleko in mlečni izdelki V proračunu za leto 2016 so bile za kritje potreb vseh ukrepov za ta sektor predvidene skupne razpoložljive odobritve v višini 537,1 milijona EUR. Odhodki držav članic so leta 2016 znašali 406,6 milijona EUR. Vse sheme, financirane v okviru tega člena, so se izvajale v premajhnem obsegu v primerjavi z ocenjenimi potrebami, predvidenimi v proračunu za leto 2016. 3.2.1.7.Člen 05 02 15: Prašičje meso, jajca in perutninsko meso ter čebelarski in drugi živalski izdelki V proračunu za leto 2016 so bile za kritje potreb vseh ukrepov za ta sektor predvidene skupne razpoložljive odobritve v višini 64,0 milijona EUR. Odhodki držav članic so leta 2016 znašali 140,6 milijona EUR, financirali pa so se tako z izglasovanimi odobritvami kot s prerazporeditvami odobritev v višini 76,6 milijona EUR iz drugih področij proračuna za leto 2016. 3.2.2.Poglavje 05 03: Neposredna plačila Proračunsko leto 2016 je bilo prvo leto izvajanja vseh shem v okviru reformirane strukture neposrednih plačil, odločene z reformo SKP leta 2013. Skupna plačila za to poglavje proračuna za leto 2016 so znašala 40 984,1 milijona EUR. To vključuje znesek v višini 395,4 milijona EUR za povračilo neposrednih plačil kmetom v zvezi s finančno disciplino, financiran iz zneska v višini 409,8 milijona EUR, prenesenega iz leta 2015 (za podrobne informacije glej točko 3.2.2.3). Preostala izvedena plačila v višini 40 588,8 milijona EUR so se financirala z izglasovanimi odobritvami v višini 38 950,6 milijona EUR in z namenskimi prejemki v višini 1 638,2 milijona EUR. S slednjimi so se krili odhodki, ki so nastali za shemo osnovnega plačila. Neporabljene izglasovane odobritve so znašale 495,1 milijona EUR, kot je razvidno iz razlike med izglasovanimi odobritvami v višini 38 950,6 milijona EUR, ki so bile porabljene za povračilo državam članicam, in začetnimi izglasovanimi odobritvami v višini 39 445,7 milijona EUR, vključenimi v proračun za leto 2016. Te neporabljene izglasovane odobritve so bile znižane s prerazporeditvijo izglasovanih odobritev v višini 52,8 milijona EUR v druge dele proračuna EKJS. Poleg tega je bil neporabljeni znesek rezerve za krizne razmere (441,6 milijona EUR), ki je bila vzpostavljena na podlagi predlagane finančne discipline v letu 2016, prerazporejen v proračunski člen 05 03 09, da bi se znesek dejansko uporabljene finančne discipline (433,1 milijona EUR) lahko prenesel v leto 2017 za povračila zadevnim državam članicam (glej točko 3.2.2.3). Preostanek namenskih prejemkov, zbranih v letu 2016, v višini 1 185,3 milijona EUR je bil prenesen v proračunsko leto 2017. Pri postavkah, pri katerih so potrebe presegale izglasovane proračunske odobritve, so se dodatni odhodki krili s prerazporeditvami izglasovanih odobritev iz drugih proračunskih postavk ali s prerazporeditvami namenskih prejemkov. Prav tako so se pri neposrednih plačilih, pri katerih proračunske odobritve niso bile porabljene v celoti, razpoložljive odobritve prerazporedile v druge proračunske postavke za potrebno kritje dodatnih odhodkov. To so bile zlasti prerazporeditve iz raznih drugih shem neposrednih plačil za kritje odhodkov v okviru sheme za male kmete, ki so bili v proračunu za leto 2016 označeni s p.m., saj potrebe za to shemo na tej stopnji še niso bile znane.

3.2.2.1.Člen 05 03 01: Nevezana neposredna plačila Glavne sheme, financirane z odobritvami iz tega člena, so shema enotnega plačila na površino, shema osnovnega plačila, plačilo za kmetijske prakse, ki ugodno vplivajo na podnebje in okolje, prerazporeditveno plačilo in plačilo za mlade kmete. Vsa pomoč v okviru shem pomoči iz tega člena se plača neodvisno od proizvodnje, vendar pod nekaterimi pogoji, npr. ob upoštevanju navzkrižne skladnosti. Proračunske potrebe v letu 2016 za nevezana neposredna plačila so znašale 36 649,2 milijona EUR in zanje je proračunski organ izglasoval odobritve v višini 34 269,2 milijona EUR, potem ko je upošteval namenske prejemke v višini 2 380 milijonov EUR. Odhodki držav članic za vse sheme v tem členu so znašali 35 204,1 milijona EUR in tako za 934,9 milijona EUR presegli izglasovane odobritve. Ta znesek prijavljenih odhodkov je bil krit z namenskimi prejemki. Odhodki držav članic za nevezana neposredna plačila so ustrezali 96,1 % potreb, ki so bile v proračunu za leto 2016 predvidene za te sheme. Premajhna poraba je bila delno logična posledica dejstva, da so del odhodkov za razne sheme nadomestili odhodki v okviru sheme za male kmete iz člena 05 03 02 v skladu z navedenimi prerazporeditvami odobritev v shemo. Poleg tega je bila premajhna poraba, ugotovljena pri več shemah, povezana tudi z zamudo pri izvrševanju v nekaterih državah članicah, ki so imele odhodke za nekatere vrstice še po koncu proračunskega leta 2016. 3.2.2.2.Člen 05 03 02: Druga neposredna plačila Z odobritvami iz tega člena so se krili odhodki za „druga neposredna plačila“. To vključuje sheme, pri katerih še vedno lahko obstaja povezava med plačilom in proizvodnjo, in sicer pod točno določenimi pogoji in znotraj jasno opredeljenih meja. Zaradi reforme leta 2013 sta bili novi shemi, dodani v okviru tega člena, prostovoljna vezana podpora in shema za male kmete, ob tem pa so se iz več vrstic iz leta 2016 krila le sorazmerno manjša preostala plačila za potekle sheme. Komisija je ocenila, da so za ta člen v letu 2016 potrebne odobritve v višini 4 734,8 milijona EUR. Odhodki držav članic so znašali 5 384,7 milijona EUR, kar je več od odobritev, vnesenih v proračun. 3.2.2.3.Člen 05 03 09: Povračilo neposrednih plačil v zvezi s finančno disciplino Proračunski organ temu členu ni dodelil nobenih odobritev. Ta člen je namenjen zbiranju izglasovanih odobritev brez prevzetih obveznosti, zlasti odobritev neporabljene rezerve za krizne razmere, da bi se prenesle v proračunsko leto N + 1 za financiranje povračila finančne discipline, uporabljene za neposredna plačila v zvezi s koledarskim letom N . Od zneska 409,8 milijona EUR, ki ustreza znesku finančne discipline, uporabljene v proračunskem letu 2015, in je bil prenesen v proračun za leto 2016 za povračilo, so države članice povrnile 395,4 milijona EUR. Razlika v višini 14,4 milijona EUR se je vrnila v proračun za leto 2016, da se na podlagi spremembe proračuna v naslednjem proračunskem letu povrne državam članicam. 3.2.2.4.Člen 05 03 10: Rezerva za krizne razmere v kmetijskem sektorju Odobritve iz tega člena so namenjene kritju odhodkov za ukrepe, ki jih je treba sprejeti za obvladovanje večjih kriz, ki vplivajo na kmetijsko proizvodnjo ali distribucijo. Rezerva za krizne razmere se vzpostavi z uporabo znižanja neposrednih plačil prek mehanizma finančne discipline na začetku vsakega leta v skladu s členoma 25 in 26 Uredbe (EU) št. 1306/2013 ter členom 8 Uredbe (EU) št. 1307/2013 . Ta rezerva se določi z letnim zneskom v višini 400 milijonov EUR (v cenah iz leta 2011). Za proračunsko leto 2016 je bil enakovredni znesek rezerve za krizne razmere v tekočih cenah 441,6 milijona EUR. V proračunskem letu 2016 rezerva ni bila uporabljena. Za leto zahtevka 2015 je bila finančna disciplina izračunana izključno za vzpostavitev rezerve za krizne razmere v višini 441,6 milijona EUR. Vendar so se ob koncu proračunskega leta izglasovane odobritve brez prevzetih obveznosti, ki so ustrezale znesku dejansko uporabljene finančne discipline za leto zahtevka 2015 (ob upoštevanju neuporabljenega zneska iz rezerve za krizne razmere), prerazporedile v proračunski člen 05 03 09 za prenos v naslednje proračunsko leto za povračilo finančne discipline, naložene kmetom v koledarskem letu 2016. 3.2.3.Poglavje 05 07: Revizija odhodkov za kmetijstvo 3.2.3.1.Člen 05 07 01: Nadzor odhodkov za kmetijstvo Ta člen vključuje ukrepe, sprejete za krepitev sredstev za preglede na kraju samem in za izboljšanje sistemov preverjanja, da se zmanjša tveganje goljufij in nepravilnosti v škodo proračuna Unije. Prav tako vključuje odhodke za financiranje morebitnih računovodskih popravkov in popravkov v zvezi s skladnostjo v korist držav članic. 3.2.3.2.Člen 05 07 02: Reševanje sporov Odobritve iz tega člena so namenjene kritju odhodkov, za katere bi bila na podlagi odločbe sodišča lahko odgovorna Komisija, vključno s stroški poravnave odškodninskih zahtevkov in obresti. Sodišče Evropske unije je 27. Septembra 2012 izreklo sodbo v združenih zadevah C-113/10, C-147/10 in C-234/10 (sodba Jüllich-II). V proračunu za leto 2016 so bile predvidene odobritve v višini 29,5 milijona EUR za plačilo izravnalnih obresti izvajalcem na podlagi te sodbe. Vendar so odhodki za ta plačila, ki so jih imele in prijavile države članice, znašali približno 52,4 milijona EUR. Zato so bile odobritve v višini 22,9 milijona EUR prerazporejene iz drugih postavk proračuna za leto 2016. 4.IZVRŠEVANJE NAMENSKIH PREJEMKOV ZA EKJS Namenski prejemki, dejansko preneseni iz leta 2015 v leto 2016, so znašali 896,4 milijona EUR in so bili v skladu s členom 14 finančne uredbe v celoti porabljeni za financiranje odhodkov proračunskega leta 2016. Kot je prikazano v Prilogi 3-II, je ta znesek kril odhodke v višini 199,8 milijona EUR za operativne sklade za organizacije proizvajalcev v sektorju sadja in zelenjave ter odhodke v višini 696,6 milijona EUR za shemo osnovnega plačila. Kot je prikazano v Prilogi 3-I, so namenski prejemki, zbrani v letu 2016, znašali 2 527,1 milijona EUR in izvirali iz: –popravkov na podlagi postopka potrditve skladnosti v višini 1 593,7 milijona EUR,